Spartan 7W Executive. Spartan 7W Executive — 1936-yilda muhandis Jeyms B. Ford rahbarligida „Spartan Aircraft Company“ tomonidan ishlab chiqilgan koʻp maqsadli Amerika samolyoti. Avtomobil vakillik bozori uchun moʻljallangan va nisbatan yuqori narxni tashkil etgan Tarixi. Mashinani ishlab chiqish 1935-yilda yuqori maxfiylik muhitida boshlangan. U zamonaviy dizayn, qulaylik va ajoyib parvoz xususiyatlarini birlashtirgan dizaynni yaratishi lozim sanalgan. 1936-yilda samolyotning birinchi prototipi ishlab chiqilgan va shundan keyin 1936-yilning 8-martida uchuvchi Edmond T. Allen tomonidan ilk sinov parvozi amalga oshirilgan. „7X Executive“ prototipi — „Model 7“, „Standart Seven“ deb ham atalgan. Ushbu prototip 285 ot kuchiga ega boʻlib, „Jacobs L-5“ dvigateli bilan jihozlangan. „Model 7“ soatiga 290 km tezlikka chiqa olgan hamda bu mashinaning yetarlicha yetakchilikka erishishi uchun ozlik qilgan. Samolyotning „7W“ deb nomlangan keyingi modeli HP 400 quvvatga ega „Pratt & Whitney R-985 Wasp Junior“ dvigateli bilan taʼminlangan boʻlib, ushbu samolyotni seriyali ishlab chiqarishni boshlash uchun yaroqli deb hisoblashgan. Parvozga yaroqlilik sertifikati 1937-yil 15-fevralda qoʻlga kiritilgan. Muvaffaqiyatli dizaynga qaramay, „Spartan 7W“ ning ommaviy ishlab chiqarilishi 1940-yil 9-sentabrga kelib yakunlangan, sababi ushbu havo laynerining sotuv narxi yuqori boʻlib, buni faqat badavlat xaridorlar sotib olishga qurbi yetar edi. Ushbu samolyot umumhisobda 36 nusxada ishlab chiqarilgan. Ekspluatatsiya. Amerika Qoʻshma Shtatlari Ikkinchi Jahon urushiga kirishi bilan xususiy mulkdorlardan armiya uchun „UC-71“ belgisini olgan 16 ta „Spartan 7W“ samolyotini olib qoʻygan va afsuslanarlisi 1945-yilgacha „UC-71“ sobiq egalariga qaytarilganda, ikkita samolyot yoʻqolib egalariga yetib bormagan. Dizayn. „Spartan 7W Executive“ yopiq kokpitli past qanotli monoplan hisoblangan hamda unda uchuvchidan tashqari, kabina konfiguratsiyasiga qarab 3 yoki 4 yoʻlovchini joylashtirish imkoniyati mavjud boʻlgan. Keng ichki hududi yuqori qulaylik bilan ajralib turgan, xususan u yerda isitgich, konditsioner tizimi, yumshoq stullar, individual yoritish tizimi, kuldonlar va bagaj xonasi bilan taʼminlangan boʻlgan. Qoʻnish moslamasi orqa gʻildiragini oʻz ichiga olgan holda tortilish xususiyatiga ega boʻlgan. Shuningdek eng diqqatga sazovor joyi samolyotning ustki qoplamasi butunlay metalldan iborat boʻlgan. Texnik xususiyatlari. "Spartan 7W Executive varianti"